钦定古今图书集成/历象汇编/庶征典/第060卷 > 《观象玩占》 > 《论五音次序》
## 钦定古今图书集成/历象汇编/庶征典/第060卷 > 《观象玩占》 > 《论五音次序》

李淳风曰：“按五音所主，以宫为体。盖五行之内，土为
最尊。土即是地，地与天敌体，故宫于五音为君。土者，
火子也，君国者必立宗庙，行号令，征为号令，故次之。
土以水为妻，故羽又次之；妻必有子，故商又次之。物
穷则变化而为鬼刑。土者木也，故以角终焉。”

一宫：〈子午〉　三征，〈丑未寅申〉　五羽：〈卯酉〉　七、《商》〈辰戌〉　《九角》：〈巳亥〉
李先生曰：“‘《洪范》传五行之数，水、火、木、金、土’。盖顺理自
北徂南，先经而后纬。今五音则以宫徵羽商角宫为
声主，以集五音，形其尊卑，故先纬后经，自南徂北，逆
顺先后，盖取声形为质也。情动者逆行，性定者顺入，
是以有逆顺之理焉。”

“形性定故顺，声情动故逆。” 此段言与《洪范》顺逆不同之故。

“数兼奇偶，阴偶阳奇”，声为阳也；

此言用“一三五七九” 之故。

“征”者，火也，居南方，体合二位，戊己土同在南方，五音
之配，故以二位成体，所以均互多少，递标逆顺，犹六
神之内，火兼二将者也。

此言一音，二辰独征，兼丑、未、寅、申之故。

五音不配五行，而始子午者，盖子午为阴阳之始，象宫为君，日中夜半应在君后，故子午属之，馀宫则以次而分也，子丑午未皆宜属宫，因取子午最尊，故丑未寄于征。阴阳家戊己与丙丁，同宫盖土。

无定位。分旺四季。而季夏独为土之本位。故土寄火。亦子从母之义也。以上泛论五音之序。